Chukan qꞌij pa tinamit Jerusalén,
santienta wineq kimolon kiꞌ roma ri nimaqꞌij.
Y atoq xkakꞌaxaj chi ri Jesús bꞌaneq apu chiriꞌ,
xekitzꞌamalaꞌ ruqꞌaꞌ teq palma,
y xeꞌel pe chukꞌulik ri Jesús,
y ngesikꞌiyaj chubꞌixik:
¡Nim ruqꞌij re Kolonel reꞌ!
¡Kin nimalej favor kꞌo pa ruwiꞌ re pataneq pa rubꞌiꞌ ri Ajaw Dios,
ja rijaꞌ ri ndok Rey pa qawiꞌ roj israelitas!
Y ri Jesús xril jun chꞌuti burro y xutzꞌuyubꞌej e,
achel ndubꞌij rutzij ri Dios tzꞌibꞌan kan:
Ma tixibꞌij iwiꞌ rix israelitas ri rixkꞌo pa tinamit Sión;
Titzꞌetaꞌ chi ri i-Rey ja pataneq,
Tzꞌuyul pe chirij ral jun burra.
Keriꞌ tzꞌibꞌan kan.
Nabꞌey,
nojel reꞌ ma xkikꞌoxomaj ta ri discípulos,
kꞌaja na atoq ri Jesús xbꞌa chikaj chin xkꞌojeꞌ chik nimalej ruqꞌij,
xkikꞌuxlaꞌaj chi re xkibꞌen ri wineq chare ri Jesús,
kin tzꞌibꞌan wi kan chupan ri rutzij ri Dios.
Y ri wineq ri xetzꞌeto richin ri Jesús atoq xusikꞌij apu rubꞌiꞌ ri Lázaro chin xukꞌastajbꞌaꞌ pe chikikajal ri animaꞌiꞌ,
kiyoꞌon pe rutzijol pa tinamit chi keriꞌ xbꞌanatej.
Y romariꞌ,
xebꞌeꞌel pe santienta wineq chukꞌulik ri Jesús,
porque xkakꞌaxaj chi xubꞌen re jun retal ruchuqꞌaꞌ ri Dios reꞌ.
Romariꞌ,
ri fariseos ndikibꞌilaꞌ chikiwech:
Titzꞌetaꞌ kꞌa,
ma jun chik achike ngojtiker ndiqabꞌen chin ndiqaqꞌet ri ndubꞌen re jun achi reꞌ,
porque konojel wineq ebꞌaneq chirij.